Účastník ZPC	
Meno, priezvisko, titul:	PhDr. Margita Levčíková, CSc.	
Úsek:	Oddelenie špeciálnej pedagogiky a inklúzie	
	
Zahraničná pracovná cesta	
Miesto konania – štát, mesto:	Belgicko, Brusel	
Organizátor:	Európska agentúra pre rozvoj vzdelávania osôb so špeciálnymi vzdelávacími potrebami	
Termín:	11. – 13. 12. 2013	
Účel:	Pracovný seminár k projektu „Zber štatistických údajov – žiaci so špeciálnymi vzdelávacími potrebami“ (Agency Data Collection)	
Rokovací jazyk:	Anglický jazyk	
	
Rámcový program 
11.12. 2013 
Príchod do Bruselu, ubytovanie, štúdium odborných materiálov, registrácia, uvítacia recepcia, spoločná večera.
12. 12. 2013
09:30 – 17:00  Pracovná porada rozdelená do 4 blokov.
18:00  Spoločná večera
13. 12. 2013
09:30 – 12:30  Pracovná porada rozdelená do dvoch blokov
12:30 – 13:33  Obed
13:30  Odchod účastníkov

Stručný priebeh
12.12. 2013
Amanda Watkins - otvorenie seminára, program, prezentácia základných východísk projektu, výsledky návštev 7 krajín  v rámci pilotného overovania základných východísk projektu v priebehu roka 2013 (Veľká Británia – Anglicko, Škótsko, Severné Írsko, ďalej Dánsko, Írsko, Švédsko, Nórsko, Belgicko, Španielsko). V roku 2014 sa budú zbierať štatistické údaje -  tak ako doteraz – o všetkých žiakoch so špeciálnymi vzdelávacími potrebami, t.j. vzdelávaných v špeciálnych školách, špeciálnych triedach a v bežných školách (inkluzívne vzdelávanie). V nasledujúcom období sa bude klásť dôraz najmä na inkluzívne vzdelávanie.
Serge Ebersold – hlavný riešiteľ projektu. Pracovná diskusia k jednotlivým problémom realizácie projektu, rozdelenie účastníkov na 5 pracovných skupín, diskusia k jednotlivým bodom v skupinách a následná prezentácia výsledkov. Hlavné body diskusie:
Terminológia – žiak so špeciálnymi vzdelávacími potrebami (švvp),  žiak so švvp v inkluzívnom vzdelávaní s formálnym rozhodnutím a bez rozhodnutia,  inkluzívne vzdelávanie, formálne a neformálne vzdelávanie.
Problematika metodológie realizácie projektu. Hlavný indikátor inkluzívneho vzdelávania – najmenej 80% spoločného vzdelávania v inkluzívnej triede. Možnosť aplikácie indikátora v jednotlivých krajinách
Analýza štatistických dát podľa kritérií:
a) ISCED1 a ISCED2.
b) Vek ( 9   a 14 resp. 15 roční žiaci).
c) Žiaci so švvp s formálnym rozhodnutím a bez formálneho rozhodnutia vzdelávaní    v bežných školách (inkluzívne vzdelávanie). 
d) Typ školy pre vzdelávanie žiakov so švvp (špeciálna škola, špeciálna trieda na bežnej škole, bežná škola). 
e) Vek a pohlavie žiakov. 
f) Charakteristika špeciálneho servisu pre žiakov so švvp v inkluzívnom vzdelávaní (personálne, metodické, technické a  finančné zabezpečenie).
g) Zdôvodnenie špeciálneho servisu napr. vzťahujúcemu sa k vzdelávacím možnostiam, vzdelávaciemu prostrediu, komunikácii a sociálnym vzťahom ap.
13.12.2013
Pokračovanie diskusie a závery.

Odporúčania a závery:

Štatistické údaje podľa ISCED1 a ISCED2 budú zbierať všetky krajiny.
Štatistické údaje podľa veku (9 a 15 rokov) budú zbierať krajiny, kde sú tieto dáta dostupné.
Štatistickú údaje podľa pohlavia a veku (všetky vekové úrovne ISCED1 a ISCED2) budú zbierať krajiny, kde sú tieto dáta dostupné.
Štatistická analýza podľa typu zabezpečeného servisu a zdôvodnenia servisu vyžaduje prepracovanie a overenie v ďalšom pilotnom testovaní.
V budúcnosti sa bude skúmať možnosť zberu štatistických údajov na úrovni ISCED3 a tiež týkajúcich sa žiakov so špeciálnymi vzdelávacími potrebami v inkluzívnom vzdelávaní s formálnym rozhodnutím a bez rozhodnutia.
 
Časový harmonogram riešenia projektu v r. 2014:
Záverečná správa – postup riešenia projektu (jar 2014)
Pracovná porada národných koordinátorov  - pripomienky a  schválenie postupu riešenia projektu (máj 2014)
Zber štatistických údajov (leto 2014)
Pracovná porada národných expertov projektu (september 2014)
Vydanie publikácie – štatistické dáta a analýzy (koniec roka 2014)	
	
Očakávaný prínos:
Porovnanie vzdelávania žiakov so špeciálnymi vzdelávacími potrebami na Slovensku s ostatnými krajinami Európskej únie z hľadiska kvantitatívnych údajov aj kvalitatívnych ukazovateľov, informačný prínos pre školskú politiku. 	
	
Prehľad prinesenej dokumentácie a miesto jej uloženia	
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Margita Levčíková, CSc.	
Dátum:  23.12.2013	
Správu schválil: